Muutettu ehdotus: Euroopan parlamentin ja neuvoston direktiivi aluksilla suoritettavia vaarallisten aineiden sisävesikuljetuksia koskevan jäsenvaltioiden lainsäädännön lähentämisestä - (ETA:n kannalta merkityksellinen teksti) /* KOM/99/0563 lopull. - COD 97/0193 */



Virallinen lehti nro C 150 E , 30/05/2000 s. 0034 - 0042



Muutettu ehdotus: EUROOPAN PARLAMENTIN JA NEUVOSTON DIREKTIIVI ALUKSILLA SUORITETTAVIA VAARALLISTEN AINEIDEN SISÄVESIKULJETUKSIA KOSKEVAN JÄSENVALTIOIDEN LAINSÄÄDÄNNÖN LÄHENTÄMISESTÄ (ETA:n kannalta merkityksellinen teksti) (komission EY:n perustamissopimuksen 250 (2) artiklan nojalla esittämä) PERUSTELUT Komissio antoi 16. heinäkuuta 1997 neuvostolle ehdotuksen direktiiviksi aluksilla suoritettavia vaarallisten aineiden sisävesikuljetuksia koskevan jäsenvaltioiden lainsäädännön lähentämisestä (KOM(97) 367 lopullinen - SYN 97/0193) [1]. Talous- ja sosiaalikomitea antoi myönteisen lausuntonsa 25. maaliskuuta 1998 [2]. [1] EYVL C 267, 3.9.1997, s. 96. [2] EYVL C 157, 25.5.1998, s. 15. Euroopan parlamentti antoi lausuntonsa ensimmäisessä käsittelyssä 18. joulukuuta 1998 [3]. [3] EYVL & Komissio hyväksyy parlamentin tekemät tarkistukset 1, 4, 5 ja 6, mutta muuttaa kuitenkin niiden sanamuotoa. Komissio hyväksyy nämä tarkistukset seuraavista syistä: - tarkistus 1: tämä uusi johdanto-osan kappale vastaa täysin komission nykyistä kantaa tässä asiassa - tarkistukset 4 ja 5: niissä lisätään viittaus tulevaan ADN-sopimukseen; komissio katsoo kuitenkin, että tällainen viittaus on lisättävä ADN:n eikä ADNR:n määritelmään - tarkistus 6: se parantaa suojalausekkeen toimivuutta. Komissio ei voi hyväksyä tarkistuksia 2, 3, 7 ja 8, koska ADNR-määräykseen perustuva siirtymäkauden järjestely ei ole tarpeellinen ja koska tulevan ADN-sopimuksen soveltamista voidaan käsitellä jo nykyisessä ehdotuksessa. 97/0193 (COD) Muutettu ehdotus: EUROOPAN PARLAMENTIN JA NEUVOSTON DIREKTIIVI ALUKSILLA SUORITETTAVIA VAARALLISTEN AINEIDEN SISÄVESIKULJETUKSIA KOSKEVAN JÄSENVALTIOIDEN LAINSÄÄDÄNNÖN LÄHENTÄMISESTÄ (ETA:n kannalta merkityksellinen teksti) Muutetaan komission ehdotus (KOM(97) 367 lopullinen - SYN 97/0193) seuraavasti: EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan 1 kohdan c alakohdan, ottavat huomioon komission ehdotuksen, [4] ottavat huomioon talous- ja sosiaalikomitean lausunnon, [5] [5] EYVL C 157, 25.5.1998, s. 15. ottavat huomioon alueiden komitean lausunnon, [6] toimivat Euroopan yhteisön perustamissopimuksen 251 artiklassa määrätyn menettelyn mukaisesti, [7] [7] EYVL C 98, 9.4.1999, s. 486. sekä katsovat, että (1) vaarallisten aineiden sisävesikuljetukset aluksilla ovat viime vuosina lisääntyneet huomattavasti, ja tämä on lisännyt onnettomuusvaaraa; sen vuoksi olisi toteutettava toimenpiteitä, joilla voidaan varmistaa, että edellytykset tällaisten kuljetusten turvalliselle suorittamiselle ovat parhaat mahdolliset, (2) vaarallisten aineiden kansainvälisiä sisävesikuljetuksia koskevassa sopimuksessa (ADN) annetaan yhtenäiset säännöt aluksilla suoritettavien vaarallisten aineiden kansainvälisten sisävesikuljetusten turvallisuudesta, ja nämä säännöt ovat yhtenäisiä Reinin vaarallisten aineiden kuljetuksia koskevan määräyksen (ADNR) kanssa; sen vuoksi on suotavaa ulottaa nämä säännöt koskemaan myös maiden sisäisiä kuljetuksia, jotta voitaisiin yhdenmukaistaa koko yhteisössä ne vaatimukset, jotka koskevat aluksilla suoritettavia vaarallisten aineiden sisävesikuljetuksia, (3) tällä direktiivillä pyritään yhtenäistämään kansalliset ja kansainväliset säännöt samalla tavalla kuin vaarallisten aineiden tie- ja rautatiekuljetuksia koskevan lainsäädännön lähentämisestä annetuilla neuvoston direktiiveillä 94/55/EY [8] ja 96/49/EY [9]; kyseessä on yhdenmukaisuuden lisäämiseen tähtäävä toimenpide, jonka tavoitteena on parantaa kuljetusten turvallisuutta, yhdenmukaistaa kilpailuedellytyksiä ja helpottaa kuljetuksia; tällä direktiivillä vastataan myös neuvoston pyyntöön, joka koski vaarallisia aineita kuljettavien sisävesialusten miehistöjen koulutusvaatimuksia, [8] EYVL L 319, 12.12.1994, s. 7. Direktiivi sellaisena kuin se on muutettuna komission direktiivillä 96/86/EY (EYVL L 335, 24.12.1996, s. 43). [9] EYVL L 235, 17.9.1996, s. 25. Direktiivi sellaisena kuin se on muutettuna komission direktiivillä 96/87/EY (EYVL L 335, 24.12.1996, s. 45). (4) yhteisön säännösten antaminen aluksilla suoritettavista vaarallisten aineiden sisävesikuljetuksista EU:ssa käyttäen olemassa olevaa ADN-suositusta yhdenmukaistamisen perustana ei ole tyydyttävä ratkaisu ja asettaa lisäksi kyseenalaiseksi voimassa olevan lainsäädännön yhdenmukaisuuden; johdonmukainen ja käytännöllinen vaarallisten aineiden sisävesikuljetuksia koskeva EU:n sääntely voidaan laatia ainoastaan uuden ADN-sopimuksen perusteella, jolla on virallinen oikeudellinen asema ja jonka teknisten liitteiden turvallisuusstandardit on saatettu mahdollisimman pitkälle yhdenmukaisiksi olemassa olevan ADNR-sopimuksen kanssa, (5) alan lainsäädäntöä on lähennettävä, kuitenkin samalla toissijaisuusperiaatetta noudattaen, jotta voidaan varmistaa maiden sisäisten ja kansainvälisten kuljetusten turvallisuuden korkea taso, taata kilpailun vääristymien poistuminen helpottamalla tavaroiden ja palveluiden vapaata liikkuvuutta koko yhteisössä sekä varmistaa yhdenmukaisuus muiden yhteisön säännösten kanssa, (6) tämän direktiivin säännöksillä ei rajoiteta yhteisön ja sen jäsenvaltioiden sitoumusta pyrkiä yhdenmukaistamaan tulevaisuudessa vaarallisten aineiden luokitusjärjestelmää Rio de Janeirossa kesäkuussa 1992 pidetyn YK:n ympäristö- ja kehityskonferenssin (UNCED) hyväksymän Agenda 21 -toimintaohjelman luvussa 19 vahvistettujen tavoitteiden mukaisesti, (7) biologisten tekijöiden ja geneettisesti muunnettujen organismien, joista on säädetty direktiiveillä 90/219/ETY [10], 90/220/ETY [11] ja 90/676/ETY [12], sisävesikuljetuksia koskevista turvallisuusvaatimuksista ei vielä ole erityistä yhteisön lainsäädäntöä, [10] EYVL L 117, 8.5.1990, s. 1. [11] EYVL L 117, 8.5.1990, s. 15. [12] EYVL L 374, 31.12.1990, s. 1. (8) tämän direktiivin säännöksillä ei rajoiteta muiden työturvallisuutta ja ympäristönsuojelua koskevien yhteisön säännösten soveltamista, (9) jäsenvaltioilla on edelleen vapaus säännellä kaikkia sellaisia aluksilla suoritettavia vaarallisten aineiden sisävesikuljetuksia, jotka eivät kuulu tämän direktiivin soveltamisalaan, (10) kullakin jäsenvaltiolla on edelleen oltava oikeus säännellä tiettyjen vaarallisten aineiden sisävesikuljetuksia alueellaan tai kieltää ne, mutta ainoastaan muista kuin turvallisuussyistä, (11) jäsenvaltioilla on edelleen oikeus poiketa tämän direktiivin teknisten liitteiden määräyksistä siltä osin kuin kyseessä ovat ainoastaan sisävesiväylän tai satama-alueen ylittämiseksi suoritettavat lauttakuljetukset, jotta voidaan ottaa huomioon eri lauttatyyppien paikallinen ominaisluonne ja suuri määrä, (12) teknologian ja teollisuuden kehityksen uusien saavutusten käyttöönottoa ei saa estää, ja tätä varten on säädettävä väliaikaisista poikkeuksista, (13) vaarallisten aineiden kuljettaminen sisävesiväylää pitkin kolmanteen maahan tai kolmannesta maasta on sallittua, jos se tapahtuu ADN:n vaatimusten mukaisesti, ja (14) tämän direktiivin liitteet on voitava mukauttaa nopeasti tekniikan kehitykseen erityisesti sisällyttämällä niihin ADN:n uudet määräykset; tätä tarkoitusta varten olisi käytettävä direktiivin 94/55/EY 9 artiklalla perustettua komiteaa, OVAT ANTANEET TÄMÄN DIREKTIIVIN: I LUKU SOVELTAMISALA, MÄÄRITELMÄT JA YLEISET SÄÄNNÖKSET 1 artikla 1. Tätä direktiiviä sovelletaan aluksilla suoritettaviin vaarallisten aineiden kuljetuksiin, jotka tapahtuvat sisävesiväylillä jäsenvaltioissa tai jäsenvaltioiden välillä. 2. Jäsenvaltiot voivat olla soveltamatta tätä direktiiviä kokonaan tai osittain vaarallisten aineiden kuljetuksiin aluksilla silloin, kun alukset liikennöivät sellaisilla liikennöitävissä olevilla vesiväylillä, jotka eivät ole sisävesiväylän kautta yhteydessä muiden jäsenvaltioiden vesiväyliin. 3. Tätä direktiiviä ei sovelleta vaarallisten aineiden sisävesikuljetuksiin puolustusvoimille kuuluvilla tai niiden vastuulla olevilla aluksilla. 4. Edellä 1 kohdassa tarkoitetuilla yhteisön sisävesillä liikennöivien meriliikenteeseen tarkoitettujen alusten on oltava tämän direktiivin liitteen 1 reunanumeroissa 120 100 - 120 295 määritettyjen rakennevaatimusten mukaisia. 5. Tällä direktiivillä ei kuitenkaan vaikuteta jäsenvaltion oikeuteen säilyttää yhteisön oikeutta noudattaen voimassa erityisiä turvallisuusvaatimuksia, jotka koskevat aluksilla suoritettavia maan sisäisiä tai kansainvälisiä vaarallisten aineiden kuljetuksia, sikäli kuin kyseisestä alasta ei ole annettu määräyksiä tämän direktiivin liitteissä; tämä koskee muun muassamääräyksiä, joita sovelletaan kuljetusten turvallisuutta valvoviin viranomaisiin, meripoliisi mukaan luettuna. 2 artikla Tässä direktiivissä tarkoitetaan: - 'ADN:llä' vaarallisten aineiden kansainvälisiä sisävesikuljetuksia koskevan eurooppalaisen sopimuksen liitteitä - 'ADNR:llä' Reinin vaarallisten aineiden kuljetuksia koskevaa määräystä - 'vaarallisilla aineilla' aineita ja tavaroita, joiden kuljetus on kiellettyä tai sallittua ainoastaan tietyin tämän direktiivin liitteiden mukaisin edellytyksin, - 'kuljetuksella' kaikkea tämän direktiivin liitteiden alaan sisältyvää toimintaa, johon kuuluu vaarallisten aineiden kuljettaminen aluksilla sisävesiväyliä pitkin ja joka suoritetaan jäsenvaltioiden välillä tai yhden jäsenvaltion sisävesiväylillä, mukaan lukien kuormaaminen, purkaminen ja siirtäminen toisesta kuljetusmuodosta tai toiseen kuljetusmuotoon sekä kuljetuksen olosuhteiden edellyttämät pysähdykset, sanotun kuitenkaan rajoittamatta jäsenvaltioiden lainsäädännössä säädettyjä, edellä tarkoitettuja kuljetuksia koskevia vastuujärjestelyjä, - 'lauttakuljetuksella' kuljetustoimintaa, joka suoritetaan ainoastaan sisävesiväylän tai satama-alueen ylittämiseksi. 3 artikla 1. Vaarallisia aineita, joiden kuljetus kielletään tämän direktiivin liitteiden määräyksillä, ei saa kuljettaa aluksilla jäsenvaltion alueen sisävesiväyliä pitkin, sanotun kuitenkaan rajoittamatta 6 artiklan säännösten soveltamista. 2. Jollei tämän direktiivin säännöksistä muuta johdu ja sanotun kuitenkaan rajoittamatta sisävesikuljetusyritysten markkinoille pääsyä koskevia sääntöjä tai sääntöjä, jotka koskevat aluksilla suoritettavia tavaroiden sisävesikuljetuksia, aluksilla suoritettavat vaarallisten aineiden sisävesikuljetukset ovat sallittuja, jos niissä noudatetaan seuraavia liitteen 1 vaatimuksia: - määräykset, jotka koskevat vaarallisia aineita ja tavaroita - määräykset, jotka koskevat vaarallisten aineiden kuljettamista pakkauksissa tai irtolastina - määräykset, jotka koskevat vaarallisten aineiden kuljetuksia säiliöissä ). 4 artikla 1. Aluksille, joilla kuljetetaan vaarallisia aineita 1 artiklan 1 kohdassa tarkoitetuilla vesiväylillä, on annettava yhteisön todistus liitteen 1 reunanumeroissa 10 282 ja 210 282 määrätyn menettelyn mukaisesti. Jäsenvaltion toimivaltaisen viranomaisen antama yhteisön todistus on todisteena siitä, että alus on tarkastettu ja että sen rakenne ja varusteet ovat liitteiden 1 ja 2 soveltuvien määräysten mukaisia. Todistus on pidettävä mukana aluksella. 2. Sen estämättä, mitä 1 kohdassa säädetään, kaikilla aluksilla, joilla on Reinin vaarallisten aineiden kuljetuksia koskevan määräyksen (ADNR), sellaisena kuin se oli voimassa 1 päivänä tammikuuta 1997, mukaisesti annettu todistus, voidaan kuljettaa vaarallisia aineita koko yhteisön alueella kyseisessä todistuksessa mainituin edellytyksin. 3. Kunkin jäsenmaan on laadittava luettelo laitoksista, joilla on valtuudet suorittaa liitteen 1 reunanumeroiden 10 282 ja 210 282 mukaisia tarkastuksia, ja toimitettava se komissiolle ja muille jäsenvaltioille. Luettelo hyväksytyistä luokituslaitoksista on liitteessä 2. 4. Kaikkien muiden jäsenvaltioiden on hyväksyttävä yhden jäsenvaltion toimivaltaisen viranomaisen 1 kohdan mukaisesti antama todistus. II LUKU POIKKEUKSET, RAJOITUKSET JA VAPAUTUKSET 5 artikla 1. Kullekin jäsenvaltiolle jää oikeus säännellä, ainoastaan muista kuin kuljetusturvallisuuteen liittyvistä syistä, erityisesti kansalliseen turvallisuuteen ja ympäristönsuojeluun liittyvien seikkojen perusteella, tiettyjen vaarallisten aineiden sisävesikuljetuksia alueellaan tai kieltää ne, sanotun kuitenkaan rajoittamatta yhteisön muiden säännösten soveltamista. 2. Jäsenvaltio voi sallia alueellaan sellaisten alusten käytön, joilla on kyseisen jäsenvaltion kansallisen lain mukaisesti annettu todistus vaarallisten aineiden kuljettamista varten, siihen asti, kunnes tällaisen todistuksen voimassaoloaika päättyy. 3. Jos jäsenvaltio sattuneen onnettomuuden tai vaaratilanteen perusteella katsoo, että sovellettavat turvallisuusmääräykset ovat olleet riittämättömiä vähentämään kuljetuksiin liittyviä vaaroja, ja jos tarvitaan kiireellisiä toimia, kyseisen jäsenvaltion on heti toteutettava kaikki välittömästi tarpeelliset toimet ja ilmoitettava niistä komissiolle viipymättä; kaikissa muissa tapauksissa jäsenvaltion on ilmoitettava toimien suunnitteluvaiheessa komissiolle, mihin toimenpiteisiin se aikoo ryhtyä. Komissio päättää 9 artiklassa säädettyä menettelyä noudattaen, voidaanko kyseisten toimenpiteiden täytäntöönpano sallia, ja määrittää niiden keston. Komissio voi muuttaa tämän direktiivin liitteitä 9 artiklassa säädetyn menettelyn mukaisesti. 4. Jäsenvaltiot voivat säilyttää kaikki 31 päivänä joulukuuta 1998 sovellettavat kansalliset säännökset, jotka koskevat dioksiineja ja furaaneja sisältävien aineiden kuljetuksia ja pakkaamista, siihen asti kun tämän direktiivin liitteisiin sisällytetään vastaavat määräykset. Näitä säännöksiä ei saa laajentaa tai tiukentaa. Jäsenvaltioiden on ilmoitettava näistä kansallisista säännöksistä komissiolle, joka puolestaan tiedottaa niistä muille jäsenvaltioille. 5. Jäsenvaltio voi ottaa omalla alueellaan käyttöön lauttakuljetuksia koskevia säännöksiä, jotka poikkeavat tämän direktiivin liitteiden määräyksistä. Nämä poikkeukset on merkittävä lautan tekniseen todistukseen. 6 artikla 1. Kukin jäsenvaltio voi sallia alueellaan meri- tai maaliikennettä koskevien kansainvälisten vaatimusten mukaisesti luokiteltujen, pakattujen ja merkittyjen vaarallisten aineiden sisävesikuljetukset aluksilla aina, kun kuljetukseen sisältyy myös meritse tai maitse tehtävä matka. 2. Tämän direktiivin liitteiden määräyksiä, jotka koskevat asianmukaisissa merkinnöissä tai asiakirjoissa käytettäviä kieliä, ei sovelleta sellaisiin kuljetuksiin, jotka suoritetaan sisävesiväyliä pitkin ainoastaan yhden jäsenvaltion alueella. Jäsenvaltio voi sallia muiden kuin liitteissä mainittujen kielten käytön kuljetuksissa, jotka suoritetaan ainoastaan sen oman alueen sisävesiväyliä pitkin. 3. Jäsenvaltio voi komissiota kuultuaan sallia alueellaan tilapäiset vaarallisten aineiden kuljetukset tai kuljetukset, jotka on kielletty liitteissä tai jotka suoritetaan liitteissä määrätyistä edellytyksistä poikkeavin edellytyksin, jos kuljetuksissa noudatetaan turvallisuustasoa koskevia kansallisia vaatimuksia ja jos näiden vaatimusten noudattamista valvotaan tarkasti siten, että edellytykset on selkeästi määritelty. 7 artikla 1. Jollei markkinoille pääsyä koskevista kansallisista tai yhteisön säännöksistä muuta johdu, yhteisön alueen ja kolmansien maiden väliset aluksilla suoritettavat vaarallisten aineiden sisävesikuljetukset ovat sallittuja, jos niissä noudatetaan tämän direktiivin liitteiden vaatimuksia. Jos yhteisö kuitenkin on tehnyt kolmansien maiden kanssa sopimuksia, jotka koskevat vaarallisten aineiden sisävesikuljetuksia, sovelletaan näiden sopimusten määräyksiä. 2. Jäsenvaltioiden on luovuttava kolmansissa maissa rekisteröityjen alusten lisätarkastuksia koskevista vaatimuksista, jos liitteessä 2 mainittu hyväksytty luokituslaitos on antanut todistuksen, jossa vahvistetaan, että aluksen rakenne ja varusteet vastaavat liitteen 1 asianomaisia vaatimuksia. III LUKU LOPPUSÄÄNNÖKSET 8 artikla Tarvittavat muutokset liitteiden mukauttamiseksi tieteen ja tekniikan kehitykseen tämän direktiivin soveltamisaloilla ja erityisesti ADN:n vastaavien määräysten muutosten huomioon ottamiseksi ja liitteen 1 osalta ADNR:n vastaaviin määräyksiin tehtyjen muutosten huomioon ottamiseksi on tehtävä 9 artiklassa säädettyä menettelyä noudattaen. 9 artikla 1. Komissiota avustaa direktiivin 94/55/EY [13] 9 artiklalla perustettu vaarallisten aineiden kuljetuksia käsittelevä komitea, jäljempänä 'komitea'. [13] EYVL L 319, 12.12.1994. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. 3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. 10 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1999 mennessä. Niiden on ilmoitettava tästä komissiolle viipymättä. Niiden on sovellettava näitä lakeja, asetuksia ja hallinnollisia määräyksiä 1 päivästä tammikuuta 1999. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3. jäsenvaltioiden on säädettävä tämän direktiivin mukaisesti annettujen kansallisten määräysten rikkomista koskevasta seuraamusjärjestelmästä ja toteutettava kaikki tarvittavat toimenpiteet, jotta näitä seuraamuksia sovelletaan. Seuraamusten on oltava tehokkaita, oikeassa suhteessa säännösten rikkomiseen sekä ennalta ehkäiseviä. Jäsenvaltioiden on ilmoitettava olennaisista määräyksistä komissiolle viimeistään 1 kohdassa mainittuna päivänä sekä kaikista myöhemmistä muutoksista niin pian kuin mahdollista. 11 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 12 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Neuvoston puolesta Puhemies Puheenjohtaja LIITTEET Liitteet sisältävät vaarallisten aineiden kansainvälisiä sisävesikuljetuksia koskevan eurooppalaisen sopimuksen (ADN) liitteet 1, 2, 3, ja 4 siten, että ilmaisu 'sopimuspuoli' korvataan ilmaisulla 'jäsenvaltio'. HUOM.: Toisinnot julkaistaan kaikilla yhteisön virallisilla kielillä, kun vahvistettu teksti on saatavilla kaikilla kielillä.